Kaks aastat tagasi Viljandi vanalinnast kaduma läinud tänavakunstiteos, mis kujutab meest rattaga, jõudis jõuluks kummalisel kombel oma kohale tagasi. Seal ei saanud ta siiski kuigi pikalt seista, sest reede hommikuks oli plank taas tühi. Varastatud tükk kõrgest plankaiast kuulub Lossi tänav 30 maja juurde.

"Väga kurb, pole aimugi, mis jant sellega käib," nentis Pau ja kinnitas, et majarahvas ei tea asjast midagi. "Eks nüüd oli teda muidugi hea võtta: ta oli ainult kruvidega uue aia külge lastud. Aga miks ta nüüd jälle ära viidi ..."